
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3163 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προϋποθέσεις και διαδικασία εξομοίωσης των απο¬ 
φοίτων της Ειδικής Παιδαγωγικής Ακαδημίας 
Θεσσαλονίκης (Ε.Π.Α.Θ.) προς τους πτυχιούχους 

των Παιδαγωγικών Τμημάτων Α.Ε.1. 1 

Τροποποίηση της με αριθμό Τ/6736/2003 (Β' 929) 
απόφασης του Υπουργού Ανάπτυξης με τον τίτ¬ 
λο «Κανονισμός Διοικητικού Ελέγχου και Εποπτεί- 

ας της Λειτουργίας των Καζίνο». 2 

Τροποποίηση του Οργανισμού Εσωτερικής Υπηρεσί¬ 
ας του Δήμου Ζωγράφου ως προς τα άρθρα 20 
«ΟΡΓΑΝΙΚΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟ¬ 
ΣΙΟΥ ΔΙΚΑΙΟΥ», 21 «ΠΡΟΣΩΡΙΝΗ ΠΡΟΣΩΠΟΠΑΓΕΙΣ 
ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙ¬ 
ΟΥ» και 22 «ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΑΚΙΟΥ ΑΟΡΙΣΤΟΥ ΧΡΟΝΟΥ». 3 

Τροποποίηση του Οργανισμού Εσωτερικής Υπηρεσίας 
του Δήμου Αλίμου ως προς τα άρθρα 1 «Διάρθρωση 
υπηρεσιών», 2 «Ανάλυση Διάρθρωσης», 3 «Αρμοδιό¬ 
τητες Υπηρεσιών», 12 «Προσωπικό Ειδικών Θέσεων» 
και 20 «Ακροτελεύτιο άρθρο - Κάλυψη δαπάνης». 4 
Τροποποίηση συστατικής πράξης του ΝΠΔΔ: «Σχο¬ 
λική Επιτροπή Δήμου Κηφισιάς Δευτεροβάθμιας 


Εκπαίδευσης». 5 

Ανάθεση καθηκόντων Ληξιάρχων στις δημοτικές ενότη¬ 
τες του Δήμου Σερβίων Βελβεντού Π.Ε. Κοζάνης... 6 
Καθιέρωση 24ωρης λειτουργίας καθώς και λειτουρ¬ 
γίας κατά τις Κυριακές και εξαιρέσιμες ημέρες 
των υπηρεσιών Καθαριότητας του Δήμου Ηγου¬ 
μενίτσας Νομού Θεσπρωτίας για το έτος 2014.. 7 


ΑΠΟΦΑΣΕΙ Σ 

Αριθμ. 187388/Η2/3164/Ε (1) 


Προϋποθέσεις και διαδικασία εξομοίωσης των αποφοί¬ 
των της Ειδικής Παιδαγωγικής Ακαδημίας Θεσσαλο¬ 
νίκης (Ε.Π.Α.Θ.) προς τους πτυχιούχους των Παιδα¬ 
γωγικών Τμημάτων Α.Ε.Ι.. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Β.Δ. 31/1969 «Περί ιδρύσεως Ειδικής 


25 Νοεμβρίου 2014 

Παιδαγωγικής Ακαδημίας ενός τμήματος εν τη πόλει 
της Θεσσαλονίκης» (ΦΕΚ 8/Α'/22-01-69) 

2. Τις διατάξεις της παραγράφου 9 του άρθρου 3 
του Ν. 695/1977 «Περί ρυθμίσεως θεμάτων τινών του 
διδακτικού και εποπτικού προσωπικού των Μειονοτι¬ 
κών Σχολείων και της Ειδικής Παιδαγωγικής Ακαδημίας» 
(ΦΕΚ 264/ Α716-09-1977), 

3. Τις διατάξεις του άρθρου 2 του Ν.2341/1995 «Ρύθμιση 
θεμάτων του εκπαιδευτικού προσωπικού των μειονοτι¬ 
κών σχολείων της Θράκης και της Ειδικής Παιδαγωγικής 
Ακαδημίας Θεσσαλονίκης» (ΦΕΚ 208/ Α'/6-10-1995), 

4. Τις διατάξεις της περ. Α' της παρ. 10 του άρθρου 
59 του Ν. 3966/2011 «Θεσμικό πλαίσιο των Πρότυπων 
Πειραματικών Σχολείων,Ίδρυση Ινστιτούτου Εκπαιδευτι¬ 
κής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων “ΔΙΟΦΑΝΤΟΣ” και λοιπές 
διατάξεις» (ΦΕΚ 118/ Α'/24-5-2011), όπως τροποποιήθηκε 
με την περ. Α' της παρ. 7 του άρθρου 35 του Ν. 4186/2013 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» (ΦΕΚ 193/Α'/17-9-2013), 

5. Τις διατάξεις του άρθρου 15 του Ν.4283/2014 «Ιδρυση 
και οργάνωση Συμβουλίου Εθνικής Πολιτικής για την 
Παιδεία και άλλες διατάξεις» (ΦΕΚ 189/Α'/10-09-2014), 

6. Τις διατάξεις του Π.Δ. 114/2014 «Οργανισμός Υπουργεί¬ 
ου Παιδείας και Θρησκευμάτων» (ΦΕΚ Α' 181/ Α'/29-8-2014), 

7. Την ανάγκη να ρυθμιστούν ταχέως τα επιμέρους 
θέματα που προκύπτουν από την κατάργηση της Ει¬ 
δικής Παιδαγωγικής Ακαδημίας Θεσσαλονίκης στις 
31-08-2014, 

8. Την επιστολή του Πρύτανη του Δημοκρίτειου Πανε¬ 
πιστημίου Θράκης με α.π.Β164/10-09-2014 , με την οποία 
το Δημοκρίτειο Πανεπιστήμιο Θράκης εξεδήλωσε το 
ενδιαφέρον του να αναλάβει την διαδικασία εξομοίωσης 
των αποφοίτων της Ε.Π.Α.Θ. με τους πτυχιούχους Παι¬ 
δαγωγικών Τμημάτων Δημοτικής Εκπαίδευσης των Α.Ε.Ι., 

9. Την επιστολή του Πρύτανη του Δημοκρίτειου Πανε¬ 
πιστημίου Θράκης με α.π. Α388/30-9-2014 με την οποία 
το Δημοκρίτειο Πανεπιστήμιο Θράκης αποδέχεται την 
πρόταση του Υπουργείου Παιδείας και Θρησκευμάτων 
να αναλάβει την διαδικασία εξομοίωσης των αποφοί¬ 
των της Ε.Π.Α.Θ. με τους πτυχιούχους Παιδαγωγικών 
Τμημάτων Δημοτικής Εκπαίδευσης των Α.Ε.Ι., 

10. Το γεγονός ότι το Δημοκρίτειο Πανεπιστήμιο Θρά¬ 
κης διαθέτει όλα τα επιστημονικά εχέγγυο, το ακα¬ 
δημαϊκό προσωπικό, τις εγκαταστάσεις αλλά και τα 
Τμήματα που μπορούν να προσφέρουν ειδικές γνώσεις 

και δεξιότητες απαραίτητες για το παιδαγωγικό περι¬ 
βάλλον των μειονοτικών σχολείων, 

11. Το γεγονός ότι όλα τα μειονοτικά σχολεία βρί¬ 
σκονται στην Θράκη και ως εκ τούτου το πλησιέστερο 
Παιδαγωγικό Τμήμα Α.Ε.Ι. είναι το Παιδαγωγικό Τμήμα 
Δημοτικής Εκπαίδευσης του Δημοκρίτειου Πανεπιστη¬ 
μίου Θράκης που εδρεύει στην Αλεξανδρούπολη, 

12. Το γεγονός ότι από τις διατάξεις της παρούσας 
απόφασης δεν προκαλείται δαπάνη για το δημόσιο, 
αποφασίζουμε: 

Καθορίζουμε, σύμφωνα με τις διατάξεις του άρθρου 
15 του Νόμου 4283/2014, τους όρους, τις διαδικασίες και 
τις προϋποθέσεις για την εξομοίωση των Αποφοίτων 
της Ειδικής Παιδαγωγικής Ακαδημίας Θεσσαλονίκης με 
τους πτυχιούχους Παιδαγωγικών Τμημάτων Δημοτικής 
Εκπαίδευσης των Α.Ε.Ι. η οποία θα υλοποιηθεί από το 
Παιδαγωγικό Τμήμα Δημοτικής Εκπαίδευσης (Π.Τ.Δ.Ε.) 
του Δημοκρίτειου Πανεπιστημίου Θράκης (Δ.Π.Θ.), ως 
ακολούθως: 

Αρθρο 1: Συμμετοχή υποψηφίων 

Δικαίωμα συμμετοχής έχουν όλοι οι απόφοιτοι της Ει¬ 
δικής Παιδαγωγικής Ακαδημίας Θεσσαλονίκης (Ε.Π.Α.Θ.) 
που επιθυμούν να εξομοιωθούν προς τους πτυχιούχους 
των Παιδαγωγικών Τμημάτων Δημοτικής Εκπαίδευσης. 

Αρθρο 2: Προϋποθέσεις 

Για την εξομοίωση των αποφοίτων της Ε.Π.Α.Θ προς 
τους πτυχιούχους των Παιδαγωγικών Τμημάτων Δημο¬ 
τικής Εκπαίδευσης απαιτείται: 

α. Κατάταξη στο Παιδαγωγικό Τμήμα Δημοτικής Εκ¬ 
παίδευσης (Π.Τ.Δ.Ε.) του Δημοκρίτειου Πανεπιστημίου 
Θράκης (Δ.Π.Θ.), 

β. Επιτυχής εξέταση στα μαθήματα κατά τα οριζόμενα 
από το Π.Τ.Δ.Ε του Δ.Π.Θ. 

Αρθρο 3: Ορισμός αριθμού των κατατασσόμενων και 
υποβολή αιτήσεων 

1. Μέχρι το τέλος Ιουνίου κάθε ακαδημαϊκού έτους το 
Π.Τ.Δ.Ε. του Δ.Π.Θ. ανακοινώνει τον αριθμό των αποφοί¬ 
των της Ε.Π.Α.Θ. που θα δεχθεί κατά το επόμενο ακα¬ 
δημαϊκό έτος στα πλαίσιο της διαδικασίας εξομοίωσης 
των πτυχίων καθώς και τα δικαιολογητικά που πρέπει να 
καταθέσουν οι επιθυμούντες να καταταχθούν. Σχετική 
ανακοίνωση δημοσιεύεται στον διαδικτυακό τόπο της 
Περιφερειακής Διεύθυνσης Πρωτοβάθμιας και Δευτερο¬ 
βάθμιας Εκπαίδευσης Ανατολικής Μακεδονίας - Θράκης 
και στον διαδικτυακό τόπο του Π.Τ.Δ.Ε. του Δ.Π.Θ. 

2. Οι επιθυμούντες να μετάσχουν στη διαδικασία εξο¬ 
μοίωσης υποβάλλουν αίτηση εντός του πρώτου δεκα¬ 
ημέρου του μηνός Ιουλίου κάθε έτους στο Π.Τ.Δ.Ε. του 
Δ.Π.Θ., συνοδευόμενη από τα αναγκαία δικαιολογητικά. 

Αρθρο 4: Κατάταξη 

1. Σε περίπτωση κατά την οποία ο αριθμός των αιτού- 
ντων είναι μεγαλύτερος από τον αριθμό των θέσεων 
που έχει ανακοινώσει το Π.Τ.Δ.Ε, καθορίζεται με από¬ 
φαση της Γ ενικής Συνέλευσης του Π.Τ.Δ.Ε. η διαδικασία 
και όλες οι σχετικές λεπτομέρειες της επιλογής. 

2. Οι θέσεις που διατίθενται ετησίως προς κατάταξη 
των αποφοίτων της Ε.Π.Α.Θ. κατανέμονται ως εξής: 

α. Ποσοστό 60% καλύπτεται από αποφοίτους της 
Ε.Π.Α.Θ. που δεν έχουν απασχοληθεί στα μειονοτικά 
σχολεία. 

β. Ποσοστό 30% καλύπτεται από αποφοίτους της 
Ε.Π.Α.Θ. που έχουν προϋπηρεσία ή υπηρετούν ως ανα¬ 
πληρωτές. 


γ. Ποσοστό 10% καλύπτεται από αποφοίτους της 
Ε.Π.Α.Θ. που ανήκουν στο μόνιμο εκπαιδευτικό προσω¬ 
πικό των μειονοτικών σχολείων. 

Σε περίπτωση που δεν καλύπτεται ο αριθμός κάθε 
μίας από τις παραπάνω κατηγορίες, οι κενές θέσεις 
συμπληρώνονται από τους υποψηφίους των άλλων κα¬ 
τηγοριών αναλογικά. 

3. Η διαδικασία κατάταξης ολοκληρώνεται μέχρι την 
30η Σεπτεμβρίου κάθε έτους και η Γενική Συνέλευση 
του Π.Τ.Δ.Ε. εκδίδει σχετική απόφαση με τα ονόματα 
όλων των κατατασσόμενων. 

Αρθρο 5: Διαδικασία εξομοίωσης 

1. Η κατάταξη των αποφοίτων της Ε.Π.Α.Θ. σε εξάμηνα 
σπουδών πραγματοποιείται με απόφαση της Γενικής 
Συνέλευσης του Π.Τ.Δ.Ε. και εξαρτάται από την εκπαι¬ 
δευτική τους εμπειρία κατά τον χρόνο υποβολής της 
αίτησής τους, το έτος εισαγωγής τους στην Ε.Π.Α.Θ. 
και τα τυχόν πρόσθετα προσόντα που διαθέτουν, ως 
ακολούθως: 

Α' Κατηγορία: Κατάταξη στο 5ο εξάμηνο. Γ ια την από¬ 
κτηση του τίτλου σπουδών του Π.Τ.Δ.Ε. απαιτείται η 
επιτυχής εξέταση σε 22 μαθήματα, η εκπόνηση πτυχι¬ 
ακής εργασίας και η διεξαγωγή πρακτικής άσκησης για 
όσους δεν έχουν εκπαιδευτική προϋπηρεσία. Δικαίωμα 
κατάταξης στο 5ο εξάμηνο σπουδών έχουν: 

α) οι απόφοιτοι της Ε.Π.Α.Θ. που ανήκουν στο μόνιμο 
εκπαιδευτικό προσωπικό των μειονοτικών σχολείων και 
έχουν εκπαιδευτική προϋπηρεσία μέχρι πέντε (5) έτη 
και β) οι απόφοιτοι της Ε.Π.Α.Θ. οι οποίοι δεν ανήκουν 
στο μόνιμο εκπαιδευτικό προσωπικό των μειονοτικών 
σχολείων και έχουν εισαχθεί στην Ε.Π.Α.Θ. μέχρι και το 
ακαδημαϊκό έτος 2001-2002. 

Β' Κατηγορία: Κατάταξη στο 6ο εξάμηνο. Γ ια την 
απόκτηση του τίτλου σπουδών του Π.Τ.Δ.Ε. απαιτεί¬ 
ται η επιτυχής εξέταση σε 16 μαθήματα, η εκπόνηση 
πτυχιακής εργασίας και η διεξαγωγή πρακτικής άσκη¬ 
σης για όσους δεν έχουν εκπαιδευτική προϋπηρεσία. 
Δικαίωμα κατάταξης στο 6ο εξάμηνο σπουδών έχουν: 
α) οι απόφοιτοι της Ε.Π.Α.Θ. που ανήκουν στο μόνιμο 
εκπαιδευτικό προσωπικό των μειονοτικών σχολείων και 
έχουν εκπαιδευτική προϋπηρεσία από πέντε (5) έτη έως 
δεκαπέντε (15) έτη, β) οι απόφοιτοι της Ε.Π.Α.Θ. οι οποίοι 
δεν ανήκουν στο μόνιμο εκπαιδευτικό προσωπικό των 
μειονοτικών σχολείων και έχουν εισαχθεί στην Ε.Π.Α.Θ. 
από το ακαδημαϊκό έτος 2002-2003 και εφεξής και γ) 
οι απόφοιτοι της Ε.Π.Α.Θ. που έχουν εργασθεί ως ανα¬ 
πληρωτές εκπαιδευτικοί στα μειονοτικά σχολεία πάνω 
από πέντε (5) έτη. 

Γ' Κατηγορία: Κατάταξη στο 7ο εξάμηνο. Γ ια την από¬ 
κτηση του τίτλου σπουδών του Π.Τ.Δ.Ε. απαιτείται η 
επιτυχής εξέταση σε 11 μαθήματα, η εκπόνηση πτυχια¬ 
κής εργασίας και η διεξαγωγή πρακτικής άσκησης για 
όσους δεν έχουν εκπαιδευτική προϋπηρεσία. Δικαίωμα 
κατάταξης στο 7ο εξάμηνο σπουδών έχουν: α) οι από¬ 
φοιτοι της Ε.Π.Α.Θ. που ανήκουν στο μόνιμο εκπαιδευ¬ 
τικό προσωπικό των μειονοτικών σχολείων και έχουν 
εκπαιδευτική προϋπηρεσία πάνω από δεκαπέντε (15) 
έτη και β) οι απόφοιτοι της Ε.Π.Α.Θ. που έχουν εισαχθεί 
στην Ε.Π.Α.Θ. από το ακαδημαϊκό έτος 2002-2003 και 
εφεξής και έχουν πτυχίο Ανώτατης Εκπαίδευσης ή είναι 
κάτοχοι Μεταπτυχιακού Τίτλου Ειδίκευσης. 

2. Τα συγκεκριμένα μαθήματα που κάθε απόφοιτος 
της Ε.Π.Α.Θ. υποχρεούται να παρακολουθήσει (συμπερι- 

λαμβανομένων και τυχόν μαθημάτων του προπτυχιακού 
προγράμματος άλλων Τμημάτων του Δ.Π.Θ.) καθώς και η 
πτυχιακή εργασία που οφείλει να εκπονήσει, καθορίζε¬ 
ται από τη Γενική Συνέλευση του Π.Τ.Δ.Ε. και μπορεί να 
διαφοροποιείται από τον αριθμό και τα αντίστοιχα μα¬ 
θήματα που προβλέπονται για τα συγκεκριμένα εξάμηνα 
σπουδών για τους λοιπούς προπτυχιακούς φοιτητές. 

3. Κατόπιν απόφασης της Γενικής Συνέλευσης του 
Π.Τ.Δ.Ε. και απόφασης της Γενικής Συνέλευσης τυχόν 
ενδιαφερομένων Τμημάτων του Δ.Π.Θ. επιτρέπεται να 
συμπεριληφθούν μαθήματα του προπτυχιακού προγράμ¬ 
ματος των ενδιαφερομένων Τμημάτων στα μαθήματα 
που εντάσσονται στη διαδικασία εξομοίωσης. 

4. Οι συμμετέχοντες στη διαδικασία εξομοίωσης πα¬ 
ρακολουθούν μαθήματα του προπτυχιακού προγράμμα¬ 
τος σπουδών του Π.Τ.Δ.Ε. (ή και άλλων Τμημάτων του 
Δ.Π.Θ.) μαζί με τους λοιπούς προπτυχιακούς φοιτητές, 
υπόκεινται στις ίδιες με αυτούς υποχρεώσεις ως προς 
τα μαθήματα που προβλέπεται να παρακολουθήσουν 
και εξετάζονται μαζί με αυτούς στις προβλεπόμενες 
εξεταστικές περιόδους. 

Άρθρο 6: Τίτλοι σπουδών 

Μετά την επιτυχή εξέταση των μαθημάτων και της 
πτυχιακής εργασίας που έχουν οριστεί σύμφωνα με το 
άρθρο 5 της παρούσης, χορηγείται σε κάθε συμμετέχο- 
ντα το πτυχίο του Παιδαγωγικού Τμήματος Δημοτικής 
Εκπαίδευσης του Δ.Π.Θ. Από την παρούσα απόφαση 
δεν θίγονται οι διατάξεις της παρ. 9 του άρθρου 3 του 
Ν.695/1977 (ΦΕΚ Α' 264/16-09-1977). 

Άρθρο 7: Μεταβατική διάταξη 

Ειδικά για το ακαδημαϊκό έτος 2014-2015, η Γενική 
Συνέλευση του Π.Τ.Δ.Ε. του Δ.Π.Θ. με απόφασή της 
μπορεί να καθορίσει διαφορετικές ημερομηνίες από 
τις ανωτέρω προβλεπόμενες για την έναρξη και την 
υλοποίηση της διαδικασίας εξομοίωσης των αποφοίτων 
της Ε.Π.Α.Θ. με τους αποφοίτους των Π.Τ.Δ.Ε. 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Νοεμβρίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 
-♦- 

Αριθμ. 129/3/07-11-2014 (2) 

Τροποποίηση της με αριθμό Τ/6736/2003 (Β' 929) από¬ 
φασης του Υπουργού Ανάπτυξης με τον τίτλο «Κα¬ 
νονισμός Διοικητικού Ελέγχου και Εποπτείας της 
Λειτουργίας των Καζίνο». 

Η ΕΠΙΤΡΟΠΗ 

ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 

Έχοντας υπόψη: 

α) τις διατάξεις των άρθρων 16 έως και 23 του 
ν. 3229/2004 (Α' 38) και των άρθρων 25 έως και 54 του 
ν. 4002/2011 (Α' 180), όπως αυτές συμπληρώθηκαν και 
τροποποιήθηκαν με τις διατάξεις των παραγράφων 10 
έως και 26 του άρθρου 7 του ν. 4038/2012 (Α' 14), τις 
διατάξεις των άρθρων 22 έως και 24 του ν. 4141/2013 (Α' 
81), τις διατάξεις του άρθρου 74 του ν. 4170/2013 (Α' 163), 
τις διατάξεις του άρθρου 106 του ν. 4209/2013 (Α' 253) 


και τις διατάξεις των άρθρων 34 και 35 του ν.4223/2013 
(Α' 287), τις διατάξεις του άρθρου 22 του ν.4255/2014 (Α' 
89) και τις διατάξεις του άρθρου 173 του ν.4261/2014 (Α' 
107), και συμπληρωματικά τις διατάξεις του ν. 3051/2002 
(Α' 220) όπως ισχύει, 

β) τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνίων 
(Ε.Ε.Ε.Π.)», όπως τροποποιήθηκε και ισχύει με τη με αριθ¬ 
μό 07/590/13.09.2013 (Υ.Ο.Δ.Δ. 451), 
γ) τη με αριθμό 56660/1679/22.12.2011 (Β' 2910) κοινή 
απόφαση Υπουργών Οικονομικών -Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
δ) τις διατάξεις του άρθρου 92 του ν.4182/2013 (Α' 185), 
ε) τον ν.2206/1994 (Α' 62) «Ιδρυση, οργάνωση, λειτουρ¬ 
γία, έλεγχος Καζίνων και άλλες διατάξεις», όπως ισχύει, 
και ειδικότερα τις διατάξεις της παραγράφου 11 του 
άρθρου 3 του νόμου αυτού, 
στ) τη με αριθμό Τ/6736/2003 (Β' 929) απόφαση του 
Υπουργού Ανάπτυξης με τίτλο «Κανονισμός Διοικητικού 
Ελέγχου και Εποπτείας της Λειτουργίας των Καζίνο», 
όπως ισχύει, η οποία στην παρούσα, στο εξής, θα απο- 
καλείται «Κανονισμός», 

ζ) την ανάγκη για την εξασφάλιση της εύρυθμης λει¬ 
τουργίας των επιχειρήσεων καζίνο, 
η) το γεγονός ότι από την απόφαση αυτή δεν προκα- 
λείται δαπάνη σε βάρος του προϋπολογισμού της Ε.Ε.Ε.Π., 
θ) την από 22/10/2014 εισήγηση του Προέδρου της 
Ε.Ε.Ε.Π. με θέμα «Τροποποίηση της με αριθμό Τ/6736/2003 
(Β' 929) απόφασης του Υπουργού Ανάπτυξης με τον 
τίτλο «Κανονισμός Διοικητικού Ελέγχου και Εποπτείας 
της Λειτουργίας των Καζίνο», 
ι) τα στοιχεία της Υπηρεσίας και την συζήτηση που 
ακολούθησε, αποφασίζουμε: 

Την τροποποίηση της με αριθμό Τ/6736/2003 (Β' 929) 
απόφασης του Υπουργού Ανάπτυξης με τον τίτλο «Κα¬ 
νονισμός Διοικητικού Ελέγχου και Εποπτείας της Λει¬ 
τουργίας των Καζίνο», ως εξής: 

1. Η παράγραφος 5 του άρθρου 4 της με αριθμό 
Τ/6736/2003 (Β' 929) απόφασης του Υπουργού Ανάπτυξης 
με τον τίτλο «Κανονισμός Διοικητικού Ελέγχου και Εποπτεί¬ 
ας της Λειτουργίας των Καζίνο» αντικαθίσταται ως εξής: 

«Σε κάθε περίπτωση, το Καζίνο υποχρεούται να απο¬ 
θηκεύει και να έχει διαθέσιμες σε κάθε ζήτηση, τις βι¬ 
ντεοκασέτες και τις ψηφιακές εγγραφές για χρονικό δι¬ 
άστημα τριάντα (30) ημερών, πλην των περιπτώσεων που 
έχει δημιουργηθεί θέμα αμφισβήτησης. Στις περιπτώσεις 
αυτές, η αποθήκευση και διαθεσιμότητα των συγκεκρι¬ 
μένων στοιχείων επιβάλλεται έως ότου η αμφισβήτηση 
αρθεί οριστικά. Σε κάθε περίπτωση, η καταγγελία παίκτη 
πρέπει να κατατίθεται εντός είκοσι πέντε (25) ημερών, 
το αργότερο, από την ημερομηνία του συμβάντος. Στην 
περίπτωση καταγγελίας, το Κλιμάκιο των εντεταλμένων 
για τον έλεγχο υπαλλήλων της Ε.Ε.Ε.Π. επιλαμβάνεται 
αμέσως και αυτεπάγγελτα τη διερεύνησή της». 

2. Η περίπτωσης ε) της παραγράφου 3 του άρθρου 
27 της με αριθμό Τ/6736/2003 (Β' 929) απόφασης του 
Υπουργού Ανάπτυξης με τον τίτλο «Κανονισμός Διοι¬ 
κητικού Ελέγχου και Εποπτείας της Λειτουργίας των 
Καζίνο» αντικαθίσταται ως εξής: 

«Απόσπασμα Ποινικού Μητρώου γενικής χρήσης, από 
το οποίο να προκύπτει ότι, ο αϊτών δεν έχει καταδικα- 

στεί με τελεσίδικη δικαστική απόφαση για οποιοδήποτε 
κακούργημα ή για το έγκλημα της κλοπής, υπεξαίρεσης, 
απάτης, απιστίας, αποδοχής και διάθεσης προϊόντων 
εγκλήματος, εκβίασης, πλαστογραφίας, ενεργητικής ή 
παθητικής δωροδοκίας, επικίνδυνης ή βαριάς σωματικής 
βλάβης, παρασιώπησης εγκλήματος, έγκλημα περί το 
νόμισμα, κοινώς επικίνδυνο έγκλημα, έγκλημα κατά της 
προσωπικής ελευθερίας, έγκλημα κατά της γενετήσιας 
ελευθερίας, έγκλημα οικονομικής εκμετάλλευσης της γε¬ 
νετήσιας ζωής, έγκλημα που προβλέπεται στη νομοθεσία 
περί ναρκωτικών, όπλων, εκρηκτικών υλών και φοροδια¬ 
φυγής, καθώς και για οποιαδήποτε έγκλημα σχετικό με 
την παραβίαση της νομοθεσίας περί παιγνίων». 

3. Η υποπαράγραφος 3.1.2 της παραγράφου 3 του άρ¬ 
θρου 33 της με αριθμό Τ/6736/2003 (Β' 929) απόφασης 
του Υπουργού Ανάπτυξης με τον τίτλο «Κανονισμός 
Διοικητικού Ελέγχου και Εποπτείας της Λειτουργίας 
των Καζίνο» αντικαθίσταται ως εξής: 

«Να μην έχει καταδικαστεί με τελεσίδικη δικαστική 
απόφαση για οποιοδήποτε κακούργημα ή για το έγκλη¬ 
μα της κλοπής, υπεξαίρεσης, απάτης, απιστίας, απο¬ 
δοχής και διάθεσης προϊόντων εγκλήματος, εκβίασης, 
πλαστογραφίας, ενεργητικής ή παθητικής δωροδοκίας, 
επικίνδυνης ή βαριάς σωματικής βλάβης, παρασιώπησης 
εγκλήματος, έγκλημα περί το νόμισμα, κοινώς επικίνδυ¬ 
νο έγκλημα, έγκλημα κατά της προσωπικής ελευθερίας, 
έγκλημα κατά της γενετήσιας ελευθερίας, έγκλημα οι¬ 
κονομικής εκμετάλλευσης της γενετήσιας ζωής, έγκλη¬ 
μα που προβλέπεται στη νομοθεσία περί ναρκωτικών, 
όπλων, εκρηκτικών υλών και φοροδιαφυγής, καθώς και 
για οποιαδήποτε έγκλημα σχετικό με την παραβίαση 
της νομοθεσίας περί παιγνίων». 

4. Η παράγραφος 4 του άρθρου 34 της με αριθμό 
Τ/6736/2003 (Β' 929) απόφασης του Υπουργού Ανάπτυξης 
με τον τίτλο «Κανονισμός Διοικητικού Ελέγχου και Εποπτεί¬ 
ας της Λειτουργίας των Καζίνο» αντικαθίσταται ως εξής: 

«Το ωράριο λειτουργίας ενός τομέα παιχνιδιών, εφό¬ 
σον, με την επιφύλαξη της παραγράφου 2, είναι μι¬ 
κρότερο ή ίσο με το γενικό ωράριο λειτουργίας της 
επιχείρησης Καζίνο, καθορίζεται και τροποποιείται με 
γνωστοποίηση στο Κλιμάκιο Εντεταλμένων για τον 
Έλεγχο υπαλλήλων της Ε.Ε.Ε.Π., τουλάχιστον μία (1) ώρα 
πριν την εφαρμογή του». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2014 
Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

-♦- 

Αριθμ. 62553/43460 (3) 

Τροποποίηση του Οργανισμού Εσωτερικής Υπηρεσίας 
του Δήμου Ζωγράφου ως προς τα άρθρα 20 «ΟΡ¬ 
ΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ 
ΔΙΚΑΙΟΥ», 21 «ΠΡΟΣΩΡΙΝΗ ΠΡΟΣΩΠΟΠΑΓΕΙΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ» και 22 
«ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΑΚΙΟΥ 
ΑΟΡΙΣΤΟΥ ΧΡΟΝΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α'/27-12-2010) «Οργανισμός 
της Αποκεντρωμένης Διοίκησης Αττικής». 


2. Τις διατάξεις των άρθρων 97, 98 και 280 του 
Ν.3852/10 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α/07-06-2010). 

3. Τις διατάξεις των άρθρων 10, 87, 88, 89, 90 και 99 του 
Ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α/28.06.2007). 

4. Τις διατάξεις του Ν.3731/2008 «Αναδιοργάνωση της 
Δημοτικής Αστυνομίας και ρυθμίσεις λοιπών θεμάτων 
αρμοδιότητας Υπουργείου Εσωτερικών» (ΦΕΚ 263/Α/ 
23.12.2008). 

5. Τις διατάξεις του άρθρου 1 του Ν.3839/2010 και της 
παρ. 1δ του άρθρου 51 του Ν. 3905/2010. 

6. Την υπ’ αριθμ. ΔΙΔΑΔ/Φ.35.23/1288/οικ.8652/16-04-2010 
εγκύκλιο της Γενικής Γραμματείας Δημόσιας Διοίκησης 
και Ηλεκτρονικής Διακυβέρνησης. 

7. Τις διατάξεις του άρθρου 33 του Ν.4024/2011 (ΦΕΚ 
226/Α/27-10-2011). 

8. Το υπ’ αριθμ. ΔΟΑ/Φ.14/1/οικ.21732/31-10-2011 έγγρα¬ 
φο του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. 

9. Την υπ’ αριθ. 46206/37888/10-09-2013 απόφαση του 
Γενικού Γραμματέα Αποκεντρωμένης Διοίκησης Αττικής 
(ΦΕΚ 2376/Β'/23-09-2013) με την οποία εγκρίθηκε ο ΟΕΥ 
του Δήμου Ζωγράφου. 

10. Την υπ’ αριθμ. 56/2014 απόφαση του Δημοτικού 
Συμβουλίου του Δήμου Ζωγράφου περί τροποποίησης 
του Οργανισμού Εσωτερικής Υπηρεσίας του Δήμου ως 
προς τα άρθρα 20, 21 και 22. 

11. Τη γνωμοδότηση του οικείου Υπηρεσιακού Συμ¬ 
βουλίου που διατυπώθηκε στο υπ’ αριθμ. 6/08-09-2014 
πρακτικό του. 

12. Την υπ’ αριθμ. 3943/1690/09-02-2011 απόφαση του 
Γ ενικού Γ ραμματέα Αποκεντρωμένης Διοίκησης Αττικής 
(ΦΕΚ 597/Β'/15-04-2011) περί μεταβίβασης αρμοδιότητας 
υπογραφής «Με εντολή Γενικού Γραμματέα», αποφα¬ 
σίζουμε: 

Εγκρίνεται η υπ’ αριθμ. 56/2014 απόφαση του Δημοτι¬ 
κού Συμβουλίου του Δήμου Ζωγράφου, περί τροποποίη¬ 
σης του Οργανισμού Εσωτερικής Υπηρεσίας του Δήμου, 
ως προς τα άρθρα 20, 21 και 22, ως εξής: 

• Στο άρθρο 20 «ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ», Β) ΤΕΧΝΙΚΟ ΠΡΟΣΩΠΙΚΟ 
από τις 13 θέσεις ΔΕ 30 Τεχνιτών αφαιρείται μια (1) θέση 
διότι εκ παραδρομής συμπεριελήφθη και προστίθεται 
μία (1) θέση ΔΕ30 Τεχνιτών Υδραυλικών. 

• Στο άρθρο 21 «ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ©Ε¬ 
ΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ», συστή- 
νεται μία (1) θέση κλάδου ΠΕ Διεκπεραίωσης Υποθέσεων 
Πολιτών (στο ΚΕΠ του Δήμου). 

• Στο άρθρο 22 «ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩ¬ 
ΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ» Κατηγορία ΔΕ με 
βαθμούς ΣΤ-Β, από τις 68 θέσεις Διοικητικού/Διοικητικό 
Προσωπικό/Διοικητικός Υπάλληλος αφαιρείται μία (1) 
θέση διότι εκ παραδρομής συμπεριελήφθη και προστί¬ 
θεται μία (1) θέση ΔΕ Τεχνιτών-Ηχοληπτών. 

• Στο άρθρο 22 «ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩ¬ 
ΤΙΚΟΥ ΔΙΑΚΙΟΥ ΑΟΡΙΣΤΟΥ ΧΡΟΝΟΥ», Κατηγορία ΔΕ με 
βαθμούς ΣΤ-Β, συστήνεται μία (1) θέση ΔΕ Διοικητικών 
από 23-07-2013 [ημερ. Δημοσίευσης Ν.4172/2013) λόγω 
αυτοδίκαιης μετάταξης ΔΕ Σχολ. Φύλακα. 

Από την απόφαση αυτό προκαλείται δαπάνη σε βά¬ 
ρος του προϋπολογισμού του Δήμου έτους 2014 ποσού 

2.545,00 € σε βάρος των ΚΑ 10.6011.01, 10.6051.01 και 
10.6055.01. Για τα επόμενα έτη προκαλείται ετήσια δα¬ 
πάνη ποσού 15.250,00 € σε βάρος των ίδιων κωδικών. 

Κατά τα λοιπά ισχύει η προηγούμενη υπ’ αριθ. 
46206/37888/10-09-2013 απόφασή μας (ΦΕΚ 2376/Β/23- 
09-2013). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2014 

Με εντολή Γενικού Γραμματέα 
Αποκεντρωμένης Διοίκησης 
Η Γ ενική Διευθύντρια 
ΜΑΡΙΑ ΚΑΛΥΒΑ 

-♦- 

Αριθ. 67037/45821 (4) 

Τροποποίηση του Οργανισμού Εσωτερικής Υπηρεσίας 
του Δήμου Αλίμου ως προς τα άρθρα 1 «Διάρθρω¬ 
ση υπηρεσιών», 2 «Ανάλυση Διάρθρωσης», 3 «Αρμο¬ 
διότητες Υπηρεσιών», 12 «Προσωπικό Ειδικών Θέσε¬ 
ων» και 20 «Ακροτελεύτιο άρθρο - Κάλυψη δαπάνης». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 97, 98 και 280 του 
Ν.3852/10 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α707-06-2010). 

3. Τις διατάξεις των άρθρων 10, 87, 88, 89, 90 και 99 του 
Ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α728.06.2007). 

4. Τις διατάξεις του άρθρου 1 του Ν.3839/2010 και της 
παρ.ΐδτου άρθρου 51 του Ν. 3905/2010. 

5. Την υπ’ αριθμ. ΔΙΔΑΔ/Φ.35.23/1288/οικ. 8652/16-04-2010 
εγκύκλιο της Γ ενικής Γ ραμματείας Δημόσιας Διοίκησης 
και Ηλεκτρονικής Διακυβέρνησης. 

6. Τις διατάξεις του άρθρου 33 του Ν.4024/2011 (ΦΕΚ 
226/Α727-10-2011). 

7. Το υπ’ αριθμ. ΔΟΑ/Φ.14/1/οικ. 21732/31-10-2011 έγ¬ 
γραφο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

8. Την υπ’ αριθμ. 43573/02-09-2005 απόφαση το Γ ενικού 
Γ ραμματέα Περιφέρειας Αττικής (ΦΕΚ 1323/Β721 - 09-2005) 
με την οποία εγκρίθηκε ο ΟΕΥ του Δήμου Αλίμου, όπως 
τροποποιήθηκε με την υπ’ αριθ. 3/3/19-02-2010 απόφαση 
του ιδίου (ΦΕΚ 246/Β709-03-2010). 

9. Την υπ’ αριθμ. 177/2014 απόφαση του Δημοτικού 
Συμβουλίου του Δήμου Αλίμου περί τροποποίησης του 
Οργανισμού Εσωτερικής Υπηρεσίας του. 

10. Τη γνωμοδότηση του οικείου Υπηρεσιακού Συμβου¬ 
λίου που διατυπώθηκε στο υπ’ αριθμ. 9/2014 πρακτικό του. 

11. Την υπ’ αριθμ. 3943/1690/09-02-2011 απόφαση του 
Γ ενικού Γ ραμματέα Αποκεντρωμένης Διοίκησης Αττικής 
(ΦΕΚ 597/Β715-04-2011) περί μεταβίβασης αρμοδιότητας 
υπογραφής «Με εντολή Γενικού Γραμματέα», αποφα¬ 
σίζουμε: 

Εγκρίνεται η υπ’ αριθμ. 177/2014 απόφαση του Δημοτι¬ 
κού Συμβουλίου του Δήμου Αλίμου περί τροποποίησης 
του Οργανισμού Εσωτερικής Υπηρεσίας ως προς τα 
άρθρα 1 «Διάρθρωση υπηρεσιών», 2 «Ανάλυση Διάρ¬ 


θρωσης», 3 «Αρμοδιότητες Υπηρεσιών», 12 «Προσωπικό 
Ειδικών Θέσεων» και 20 «Ακροτελεύτιο άρθρο - Κάλυψη 
δαπάνης» ως εξής: 

Στο άρθρο 1 του ΟΕΥ όπως ισχύει και πάνω από όλες 
τις οργανικές μονάδες του Δήμου, εισάγεται νέα οργα¬ 
νική θέση ως ακολούθως: 

> Στο Άρθρο 1 «Διάρθρωση υπηρεσιών», εισάγεται 
μετά το Γραφείο Δημάρχου η περίπτωση 1. α με τίτ¬ 
λο «ΓΕΝΙΚΟΣ ΓΡΑΜΜΑΤΕΑΣ» και ακολουθεί ως έχει η 
αρίθμηση των υπολοίπων οργανικών μονάδων όπως 
προβλέπεται και ισχύει, δηλ. 2. Αυτοτελές Τμήμα Σχε- 
διασμού, κ.ο.κ. 

> Στο Άρθρο 2 «Ανάλυση Διάρθρωσης» προστίθεται 
μετά την ενότητα Α των μονάδων που υπάγονται απευ¬ 
θείας στο Δήμαρχο και πριν την Ενότητα Β, η ενότητα 
Α.1. με τίτλο «Γενικός Γραμματέας»: οργανική θέση μο- 
νοπρόσωπου οργάνου μετακλητού Γενικού Γραμματέα 
χωρίς οργανική ανάπτυξη υπηρεσίας. 

> Στο Αρθρο 3 «Αρμοδιότητες Υπηρεσιών» εισάγε- 
ται αρχικά ενότητα Α. με τίτλο «Αρμοδιότητες Γ ενικού 
Γ ραμματέα» και ακολουθεί η αρίθμηση Β. «Αρμοδιότητες 
Υπηρεσιών» με την αριθμητική παράθεση και ανάπτυξη 
των αρμοδιοτήτων των υπηρεσιών ως έχουν. 

Συνεπώς εισάγονται αρχικά Α. «Αρμοδιότητες Γ ενικού 
Γ ραμματέα» 

Ο Γ ενικός Γ ραμματέας υποστηρίζει το Δήμαρχο στα 
διοικητικά του καθήκοντα υλοποιώντας τις αρμοδιότη¬ 
τες που του εκχωρεί ο Δήμαρχος με απόφασή του. Οι 
αρμοδιότητες αυτές αφορούν κυρίως στο συντονισμό 
των δημοτικών υπηρεσιών, έτσι ώστε να εξασφαλίζε¬ 
ται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από τα πολιτικό όργανα του Δήμου. 
Ειδικότερα ο Γ ενικός Γ ραμματέας: 

1. Παρέχει οδηγίες, δίνει κατευθύνσεις και, γενικότερα, 
συντονίζει τις υπηρεσίες του Δήμου κατά την άσκηση 
του έργου τους, σε συνεργασία με τους αντίστοιχους 
προϊσταμένους. 

2. Μεριμνά για την επεξεργασία από τις αρμόδιες υπη¬ 
ρεσίες των θεμάτων που είναι προς συζήτηση ενώπιον 
του Δημοτικού Συμβουλίου, της Οικονομικής Επιτροπής, 
της Επιτροπής ποιότητας Ζωής και της Εκτελεστικής 
Επιτροπής σύμφωνα με την ημερήσια διάταξη ή έχουν 
ήδη συζητηθεί σε αυτά, καθώς και να τα υποστηρίζει 
ενώπιον των ανωτέρω οργάνων, εφόσον κρίνεται απα¬ 
ραίτητο από τον Πρόεδρο τους. 

3. Παρακολουθεί τη διαδικασία εφαρμογής των απο¬ 
φάσεων του Δημοτικού Συμβουλίου, της Οικονομικής 
Επιτροπής, της Επιτροπής Ποιότητας Ζωής και της 
Εκτελεστικής Επιτροπής από τις αρμόδιες υπηρεσίες 
του Δήμου. 

4. Συμμετέχει στις διαδικασίες κατάρτισης του Επι¬ 
χειρησιακού Σχεδίου και των Ετησίων προγραμμάτων 
Δράσης του Δήμου και παρακολουθεί την επίτευξη των 
περιοδικών στόχων και την υλοποίηση των αντίστοιχων 
προγραμμάτων που αποφασίζονται από τα πολιτικά 
όργανα του Δήμου. 

5. Μεριμνά για την έγκαιρη ετοιμασία των περιοδι¬ 
κών απολογισμών δράσης του Δήμου σύμφωνα προς τα 
αντίστοιχα προγράμματα ή τις συγκεκριμένες αποφά¬ 
σεις και ενημερώνει σχετικά την Εκτελεστική Επιτροπή. 

6. Οργανώνει κάθε νέα υπηρεσία που δημιουργείται 
στο Δήμο και μεριμνά για τη συνεχή βελτίωση της απο- 

τελεσματικής δράσης των υπηρεσιών του Δήμου, την 
προσαρμογή της λειτουργίας τους στις ανάγκες της το¬ 
πικής κοινωνίας και τη βελτίωση της απόδοσης του στε- 
λεχικού δυναμικού και των τεχνικών μέσων του Δήμου. 

7. Δύναται να συγκαλεί περιοδικά ή κατά περίπτωση 
Συντονιστικά Συμβούλια στα οποία μετέχουν με εκπρο¬ 
σώπους τους το σύνολο ή μέρος (ανάλογα με ομοιογενή 
θεματικά αντικείμενα) των υπηρεσιών του Δήμου. 

8. Παρακολουθεί τις δραστηριότητες των νομικών 
προσώπων του Δήμου και συνεργάζεται με τις διοική¬ 
σεις τους, ώστε να εξασφαλίζεται η εναρμόνιση των 
αποτελεσμάτων από την δραστηριοποίηση τους προς 
τους στόχους του Δήμου. 

9. Υπογράφει τις αποφάσεις χορήγησης αδειών με 
ή χωρίς αποδοχές και μετακίνησης εκτός έδρας στο 
εσωτερικό και εξωτερικό των υπαλλήλων του Δήμου. 

10. Υπογράφει έγγραφα σύμφωνα με τις δικαιοδοσίες 
που του εκχωρεί ο Δήμαρχος. 

Ακολουθεί η ενότητα Β. «Αρμοδιότητες Υπηρεσιών» 
με την ανάπτυξη ως έχει. 

> Στο άρθρο 12 «Προσωπικό Ειδικών Θέσεων», εισά- 
γεται αρχικά παράγραφος ως ακολούθως: 

«Μία (1) θέση μετακλητού Γενικού Γραμματέα» 

Δεν προστίθεται καμία διάταξη στο άρθρο 17 «Κλάδοι 
Προϊσταμένων Οργανικών Μονάδων», καθώς η προσθήκη 
της ενότητας «Γενικός Γραμματέας» αποτελεί μονοπρό- 
σωπη θέση χωρίς οργανική ανάπτυξη. 

> Στο άρθρο 20 «Ακροτελεύτιο άρθρο - Κάλυψη δα¬ 
πάνης 

ΑΚΡΟΤΕΛΕΥΤΙΟ Άρθρο: ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
5.800,00 € για το τρέχον έτος 2014 που θα καλυφθεί 
από τους Κ.Α. 00.6031.0008 & 00.6053.0006 του προϋ¬ 
πολογισμού του Δήμου Αλίμου. 

Για τα επόμενα έτη προκαλείται ετήσια δαπάνη ύψους 
34.800,00 € η οποία θα προβλέπεται στους αντίστοιχους 
προϋπολογισμούς.» 

Κατά τα λοιπά ισχύει η υπ’ αριθ. 43573/02-09-2005 
απόφαση το Γενικού Γραμματέα Περιφέρειας Αττικής 
(ΦΕΚ 1323/Β721-09-2005) όπως τροποποιήθηκε με την 
υπ’ αριθ. 3/3/19-02-2010 απόφαση του ιδίου (ΦΕΚ 246/ 
Β'/09-03-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Διευθύντρια 
ΜΑΡΙΑ ΚΑΛΥΒΑ 

-♦- 

Αριθ. 63730/44055 (5) 

Τροποποίηση συστατικής πράξης του ΝΠΔΔ: «Σχολι¬ 
κή Επιτροπή Δήμου Κηφισιάς Δευτεροβάθμιας Εκ¬ 
παίδευσης». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π. Δ. 135/2010 (ΦΕΚ/Α/228/2010) Οργανισμός Απο¬ 
κεντρωμένης Διοίκησης Αττικής. 

2. Τις διατάξεις των άρθρων 225, 238 και 280 του 


Ν. 3852/2010 (ΦΕΚ Α787/7-6-2010) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης»/ 

3. Τις διατάξεις του άρθρου 239, 240, 243 του 
Ν. 3463/2006 (Φ.Ε.Κ. Α' 114/2006) ΚΔΚ. 

4. Τις διατάξεις του άρθρου 38 του Ν.4257 (ΦΕΚ Α7 
2014). 

5. Την αριθ. 291/2011 (ΦΕΚ/Β/1868/2011) απόφαση Δημο¬ 
τικού Συμβουλίου Δήμου Κηφισιάς, περί συγχώνευσης 
σχολικών επιτροπών δευτεροβάθμιας εκπαίδευσης σε 
ένα ΝΠΔΔ: «ΣΧΟΛΙΚΗ ΕΠΙΤΡΟΠΗ ΔΗΜΟΥ ΚΗΦΙΣΙΑΣ ΔΕΥ¬ 
ΤΕΡΟΒΑΘΜΙΑΣ ΕΚΠΑΙΔΕΥΣΗΣ». 

6. Την αριθ. 283/2014 απόφαση του δημοτικού συμβου¬ 
λίου Δήμου Κηφισιάς, περί τροποποίησης της συστα¬ 
τικής πράξης του ΝΠΔΔ: «ΣΧΟΛΙΚΗ ΕΠΙΤΡΟΠΗ ΔΗΜΟΥ 
ΚΗΦΙΣΙΑΣ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ». 

7. Την αριθ. 3943/1690(ΦΕΚ/Β/597/2011) απόφαση Γε¬ 
νικού Γραμματέα Αποκεντρωμένης Διοίκησης Αττικής 
περί «Μεταβίβασης αρμοδιότητας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ», αποφασίζουμε: 

Τροποποιούμε την αριθ. 291/2011 απόφαση Δημοτικού 
Συμβουλίου Δήμου Κηφισιάς, ως προς το εδάφιο 4 του 
άρθρου 5 ΔΙΟΙΚΗΣΗ ως εξής: 

«τρεις (3) εκπρόσωποι της Ένωσης Συλλόγων και Κη¬ 
δεμόνων Δήμου Κηφισιάς με τρεις (3) αναπληρωτές 
τους». 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου έτους 2014. 

Κατά τα λοιπά ισχύει ως έχει 291/2011 απόφαση Δη¬ 
μοτικού Συμβουλίου Δήμου Κηφισιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Νοεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 
-♦- 

Αριθμ. 63372/3595 (6) 

Ανάθεση καθηκόντων Ληξιάρχων στις δημοτικές ενό¬ 
τητες του Δήμου Σερβίων - Βελβεντού ΠΈ. Κοζάνης. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ- ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του Ν. 3852/2010 (ΦΕΚ 87/τ. Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης». 

β) Του Π.Δ./τος 141/2010 (ΦΕΚ 234/τ. Α727-12-2010) «Ορ¬ 
γανισμός της Αποκεντρωμένης Διοίκησης Ηπείρου- Δυ¬ 
τικής Μακεδονίας». 

γ) Του Νόμου 344/76 (ΦΕΚ 143 Α') «Περί ληξιαρχικών 
πράξεων», όπως τροποποιήθηκε και ισχύει. 

δ) Του Νόμου 2307/95 (ΦΕΚ 113/τ. Α') «Προσαρμογή 
νομοθεσίας αρμοδιότητας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες 
διατάξεις». 

2. Την υπ’ αριθ. 127080/57510/21-12-2010 (ΦΕΚ 1984/τ. Β') 
απόφαση του Υπουργού Εσωτερικών, Αποκέντρωσης 
και Ηλ. Διακυβέρνησης. 

3. Το υπ’ αριθμ. 19520/15-10-2014 έγγραφο του Δήμου 
Σερβίων-Βελβεντού Π.Ε. Κοζάνης στο οποίο αναφέρεται 
ότι η άσκηση ληξιαρχιακών καθηκόντων είναι ανέφικτη 
κα εξαιρετικά δύσκολη να εκτελεστοί από το Δήμαρχο 
και αναθέτει την άσκηση καθηκόντων ληξιάρχων στις 
Δημοτικές ενότητες του Δήμου Σερβίων-Βελβεντού Π.Ε. 
Δήμου Κοζάνης. 

4. Την υπ’ αριθ. 21433/10-11-2014 βεβαίωση πίστωσης 
της Διεύθυνσης Οικονομικών Υπηρεσιών του Δήμου Σερ¬ 
βίων-Βελβεντού Π.Ε. Κοζάνης, αποφασίζουμε: 

Την ανάθεση της άσκησης καθηκόντων ληξιάρχων 
στις δημοτικές ενότητες του Δήμου Σερβίων-Βελβεντού 
Π.Ε. Κοζάνης στους κάτωθι υπαλλήλους ως εξής: 

1. Μαργιούλα Ευαγγελία του Ιωάννη, κλάδου ΔΕ Διοι¬ 
κητικού με βαθμό Δ', στην Δημοτική Ενότητα Βελβεντού. 

2. Δισερής Ευθύμιος του Νικολάου, Αντιδήμαρχος 
του Δήμου Σερβίων-Βελβεντού, στην Δημοτική Ενότη¬ 
τα Καμβουνίων. 

3. Παπαδημητρίου Αθανάσιος του Ευαγγέλου, κλάδου 
ΤΕ17 Διοικητικού-Λογιστικού με βαθμό Γ' στην Δημοτική 
Ενότητα Σερβίων. 

4. Μίχος Γεώργιος του Ιωάννη, κλάδου ΔΕΙ Διοικητικού 
με βαθμό Γ' στην Δημοτική Ενότητα Λιβαδερού. 

Για την κάλυψη της δαπάνης μισθοδοσίας των λη¬ 
ξιάρχων των Δ.Ε. του Δήμου Σερβίων-Βελβεντού Π.Ε. 
Κοζάνης έχει προβλεφθεί πίστωση στον ΚΑ 02.10.6012.03 
ποσού 250 €, για το χρονικό διάστημα Νοεμβρίου-Δε- 
κεμβρίου 2014 του προϋπολογισμού του οικονομικού 
έτους 2014. 

Για το οικονομικό έτος 2015 έχει προβλεφθεί πίστωση 
στον αντίστοιχο ΚΑ του προϋπολογισμού συνολικού 
ύψους 3.000 € και ανάλογη πίστωση θα προβλεφθεί 
στους προϋπολογισμούς των επόμενων οικονομικών 
ετών. 

(Αριθμ. βεβ. πίστωσης της Διεύθυνσης Διοικητικών και 
Οικονομικών Υπηρεσιών του Δήμου Σερβίων-Βελβεντού 
Π.Ε. Κοζάνης: 21433/10-11-2014). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 17 Νοεμβρίου 2014 

Η Γ ενική Γ ραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 

-♦- 

Αριθμ. 69087/14137 (7) 

Καθιέρωση 24ωρης λειτουργίας καθώς και λειτουργί¬ 
ας κατά τις Κυριακές και εξαιρέσιμες ημέρες των 
υπηρεσιών Καθαριότητας του Δήμου Ηγουμενίτσας 
Νομού Θεσπρωτίας για το έτος 2014. 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1,214, 225, 238 και 280 παρ. 
1. του Ν.3852/2010 « Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ 87/τ.Α'/7-6-2010), όπως ισχύουν. 

2. Τις διατάξεις του άρθρου 8 παρ. 4 ββ) του Π.Δ. 
141/2010 (ΦΕΚ 234/Α'/27-12-2010 «Οργανισμός της Απο¬ 
κεντρωμένης Διοίκησης Ηπείρου - Δυτ. Μακεδονίας». 


3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το Π.Δ. 63/2005 (ΦΕΚ. 98 Α'), που 
αφορούν τον έλεγχο των δαπανών που προκαλούν οι 
κανονιστικές διοικητικές πράξεις. 

4. Τις διατάξεις του άρθρου 36 του Ν.3584/2007 « Κώδι¬ 
κας Κατάστασης Δημοτικών και Κοινοτικών Υπαλλήλων 
(ΦΕΚ 143/τ.Α'/28-6-2007)», όπως ισχύουν. 

5. Τις διατάξεις του Ν.3469/2006 (ΦΕΚ 90/Α/2006), 
όπως ισχύουν. 

6. Τις διατάξεις του άρθρου 16 του Ν. 3205/2003 (ΦΕΚ 
297/Α'/2003), όπως ισχύουν. 

7. Τις διατάξεις του άρθρου 20 του Ν. 4024/2011 (ΦΕΚ 
226/Α'/2011), όπως αυτές αντικαταστάθηκαν με τις όμοι¬ 
ες της παρ.1 του άρθρου 45 του Ν. 4071/2012 (ΦΕΚ 85/ 
τ.Α'/2012) και ισχύουν. 

8. Την αριθμ. 26/2014 απόφαση του Δημοτικού Συμ¬ 
βουλίου του εν λόγω Δήμου, περί καθιέρωσης 24ωρης 
λειτουργίας καθώς και λειτουργίας κατά τις Κυριακές 
και εξαιρέσιμες ημέρες, των υπηρεσιών Καθαριότητας, 
του ανωτέρω Δήμου. 

9. Το γεγονός ότι, επιβάλλεται η καθιέρωση κατ’ εξαί¬ 
ρεση από την εφαρμογή της πενθήμερης εργασίας και 
24ωρης λειτουργίας των Υπηρεσιών Καθαριότητας του 
ανωτέρω Δήμου, λόγω της ιδιοτυπίας των συνθηκών λει¬ 
τουργίας και των αυξημένων αναγκών του (αποκομιδή 
των απορριμμάτων από το κέντρο της πόλης αλλά και 
των άλλων σημείων πριν της 6ης πρωινής, από τη λαϊκή 
αγορά, το Κέντρο Υγείας, σούπερ μάρκετ, καθαριότητα 
δρόμων, πλατειών της πόλης κ.λπ.) και 

10. Την αριθμ. 27415/13-10-2014 σε ορθή επανάληψη, 
σχετική βεβαίωση της αρμόδιας οικονομικής υπηρε¬ 
σίας, ότι υπάρχει εξασφαλισμένη πίστωση στον προ¬ 
ϋπολογισμό του ανωτέρω Δήμου, για το σκοπό αυτό, 
αποφασίζουμε: 

Εγκρίνουμε την καθιέρωση κατ' εξαίρεση από την 
εφαρμογή της πενθήμερης εργασίας και 24ωρης λει¬ 
τουργίας καθώς και λειτουργίας κατά τις Κυριακές και 
εξαιρέσιμες ημέρες των υπηρεσιών Καθαριότητας του 
ανωτέρω Δήμου, λόγω της ιδιοτυπίας των συνθηκών λει¬ 
τουργίας και των αυξημένων αναγκών του (αποκομιδή 
των απορριμμάτων από το κέντρο της πόλης αλλά και 
των άλλων σημείων πριν της 6ης πρωινής, από τη λαϊκή 
αγορά, το Κέντρο Υγείας, σούπερ μάρκετ, καθαριότητα 
δρόμων, πλατειών της πόλης κ.λπ.), όπως αναφέρεται 
στην αριθμ. 26/2014 απόφαση του Δημοτικού Συμβουλίου 
του ανωτέρω Δήμου. 

Κάλυψη δαπάνης: 

Από την απόφαση αυτή, προκύπτει δαπάνη σε βάρος 
του προϋπολογισμού οικονομικού έτους 2014 του Δήμου 
Ηγουμενίτσας, για την οποία υπάρχει εξασφαλισμένη 
πίστωση στους ΚΑ 20.6012 (5.000 ευρώ) και ΚΑ 20.6022 
(5.000 ευρώ), αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 14 Νοεμβρίου 2014 

Η Γ ενική Γ ραμματέας 
Αποκεντρωμένης Διοίκησης 
ΒΑΣΙΛΙΚΗ ΕΥΤΑΞΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-ιπαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο 3 16325 1 1 140008* - 













































































